**OBRAZLOŽENJE II. IZMJENA I DOPUNA PRORAČUNA**

**OPĆINE GORNJA RIJEKA ZA 2025. GODINU**

**I. UVOD**

*Pravni temelj za donošenje* *II. Izmjena i dopuna Proračuna Općine Gornja Rijeka za 2025. godinu*

* članak 45. Zakona o proračunu („Narodne novine“, broj 144/21)
* članak 29. Statuta Općine Gornja Rijeka („Službeni glasnik Koprivničko-križevačke županije“, broj 1/18, 5/20 i /21)

Odredbama članka 45. Zakona o proračunu („Narodne novine“ broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

U prijedlogu Izmjena i dopuna Proračuna za 2005. daje se usporedan pregled izvornog plana te povećanja ili smanjenja u odnosu na izvorni plan.

Izmjene i dopune Proračuna ujedno su konsolidirane Izmjene i dopune Proračuna koje obuhvaćaju sve prihode i rashode proračunskog korisnika.

*Razlozi za donošenje II. Izmjena i dopuna Proračuna Općine Gornja Rijeka za 2025. godinu*

Općinsko vijeće Općine Gornja Rijeka na 22. sjednici održanoj 4. prosinca 2024. godine usvojilo je Proračun Općine Gornja Rijeka za 2025. godinu i projekcije za 2026. i 2027. godinu („Službeni glasnik Koprivničko-križevačke županije“ broj 28/24) te na 2. sjednici održanoj 4. srpnja 2025. godine I. Izmjene i dopune Proračuna Općine Gornja Rijeka za 2025. godinu i projekcije za 2026. i 2027. godinu („Službeni glasnik Koprivničko-križevačke županije“ broj 13/25) sa ukupnim prihodima u iznosu 1.963.860,00 eura, ukupnim rashodima i izdacima u iznosu 2.340.455,32 eura i prenijetim viškom prihoda iz prijašnje godine u iznosu 376.595,32 eura.

Prijedlogom II. Izmjena i dopuna Proračuna Općine Gornja Rijeka za 2025. godinu visina prihoda i primitaka te rashoda i izdataka ne mijenja se odnosno ukupni prihodi i primici ostaju u iznosu 1.963.860,00 eura, a ukupni rashodi i izdaci u iznosu 2.340.455,32 eura te prenijeti višak iz prethodne godine u iznosu 376.595,32 eura već se sredstva raspodjeljuju unutar programa i aktivnosti proračuna.

**II. OBRAZLOŽENJE OPĆEG DIJELA II. IZMJENA I DOPUNA PRORAČUNA** **OPĆINE GORNJA RIJEKA ZA 2025. GODINU**

**Obrazloženje prihoda i primitaka, rashoda i izdataka proračuna**

Prijedlogom II. Izmjena i dopuna Proračuna Općine Gornja Rijeka za 2025. godinu ukupni konsolidirani prihodi i primici te rashodi i izdaci ne mijenjaju se već se vrši preraspodjela rashoda unutar programa i aktivnosti za 93.000,00 eura, odnosno unutar razreda 3 i 4 ekonomske klasifikacije za 83.000,00 eura.

Stoga ukupni prihodi i primici ostaju u iznosu 1.963.860,00 eura, a ukupni rashodi i izdaci u iznosu 2.340.455,32 eura. Više planirana sredstva rashoda nad prihodima ostaju u iznosu od 376.595,32 eura, a pokrivaju se raspoloživim sredstvima iz prethodne godine.

U nastavku u tablici 1. daje se prikaz promjena prihoda i primitaka te rashoda i izdataka kao i prikaz prenesenog viška iz prethodne godine.

 *Tablica 1. I. Izmjene i dopune Proračuna Općine Gornja Rijeka za 2025. godinu prema osnovnoj klasifikaciji*

|  |  |  |  |  |
| --- | --- | --- | --- | --- |
| **OPIS** | **PLANIRANO 2025.** | **PROMJENA IZNOS** |  | **NOVI IZNOS 2025**  |
| **A. UKUPNO PRIHODI I PRIMICI** | **1.963.860,00** | **0,00** |  | **1.963.860,00** |
| Prihodi poslovanja  | 1.902.960,00 | 0,00 |  | 1.902.960,00 |
| Prihodi od prodaje nefinancijske imovine  | 60.900,00 | 0,00 |  | 60.900,00 |
| Primici od financijske imovine i zaduživanja  | 0,00 | 0,00 |  | 0,00 |
| **B. UKUPNO RASHODI I IZDACI** | **2.340.455,32** | **0,00** |  | **2.340.455,32** |
| Rashodi poslovanja  | 1.206.295,32 | -83.000,00 |  | 1.123.295,32 |
| Rashodi za nabavu nefinancijske imovine  | 1.133.160,00 | 83.000,00 |  | 1.216.160,00 |
| Izdaci za financijsku imovinu i otplate zajmova  | 1.000,00 | 0,00 |  | 1.000,00 |
| **C. RASPOLOŽIVA SREDSTVA IZ PRETHODNIH GODINA** | **376.595,32** | **0,00** |  | **376.595,32** |
| **VIŠAK/MANJAK (A-B+C)** | **0,00** | **0,00** |  | **00,00** |

***PRIHODI I PRIMICI PRORAČUNA***

U prijedlogu II. Izmjenama i dopunama Proračuna Općine Gornja Rijeka za 2025. godinu nema promjena u visini i unutar ekonomske klasifikacije prihoda i primitaka.

***RASHODI I IZDACI***

U strukturi ukupnih rashoda i izdataka Proračuna nema povećanje ni smanjenja.

Promjene se odnose na preraspodjelu unutar razreda 3 rashoda poslovanja koji se smanjuju za 83.000,00 eura i razreda 4 rashoda za nabavu nefinancijske imovine koji se povećavaju za 83.000,00 eura.

U daljnjem tekstu obrazložene su izmjene rashoda iskazanih u Posebnom dijelu Proračuna.

**III. OBRAZLOŽENJE POSEBNOG DIJELA II. IZMJENA I DOPUNA PRORAČUNA OPĆINE GORNJA RIJEKA ZA 2025. GODINU**

Unutar programske klasifikacije ukupna visina rashoda i izdataka ostaje nepromijenjena i iznosi 2.340.455,32 eura, a izvršena je samo preraspodjela u iznosu 93.000,00 eura sa stvarnim potrebama unutar sljedećih razdjela te programa i aktivnosti:

**RAZDJEL 001 IZVRŠNA I PREDSTAVNIČKA TIJELA**

**Program Izvršna i predstavnička tijela**

Aktivnost: A100005 Obilježavanje Dana općine

Smanjenje rashoda za 3.000,00 eura na 7.000,00 eura sukladno izvršenju.

Aktivnost: A100006 Stipendiranje studenata

Povećanje rashoda za 3.000,00 eura na 6.000,00 eura sukladno planiranoj visini iznosa stipendije i broju očekivanih stipendija.

**RAZDJEL 002 JEDINSTVENI UPRAVNI ODJEL**

**Program prostorno uređenje i unapređenje stanovanja**

Projekt: T102006 Geodetsko-katastarska izmjera

Smanjenje rashoda za 90.000,00 eura na 3.000,00 eura s obzirom da da kraja ove godine usluga izrade neće biti fakturirana.

**Program građenja komunalne infrastrukture**

K110001 Modernizacija nerazvrstanih cesta

Povećanje rashoda za 90.000,00 eura koji se odnosi na rashode za izgradnju radova na rekonstrukciji nerazvrstane ceste NC-10 Dropkovec-Bogačevo Riječko, jer je tijekom izvedbe radova uočena potreba za dodatnim nepredviđenim radovima koji su potrebni za završetak projekta.

Jedinstveni upravni odjel Općine Gornja Rijeka